钦定古今图书集成/历象汇编/庶征典/第060卷 > 《观象玩占》 > 《正月朔旦八方风占》
## 钦定古今图书集成/历象汇编/庶征典/第060卷 > 《观象玩占》 > 《正月朔旦八方风占》

《汉魏》鲜正月朔旦决八风，风东北来，为上岁，行兵主
客俱不利：一曰：利客南来，大旱；一曰：为主吉；西南来，
小旱，有谋不成；一曰：主客俱不利，西来，有兵起，宜客；
西北来，戎菽成，小雨，则有兵，宜客；北来，为中岁，宜客；
东来，大水，宜主；东南来，人病，岁恶，宜主。

“八风，各以其冲对课，多胜少，疾胜徐，久胜急。自旦至
食时为麦，食至昳为稷，昳至𫗦为黍，𫗦时至下晡为
菽，下晡至日没为麻。”欲终日有雨、有云、有风、有日，日
当其时者，深而多实；无云有风，日当其时，浅而多实；
有云、风、无日，当其时者，深而少实；有日、无云、不风，当
其时者，稼有败。如食顷少败，熟五斗米；顷，大败，则风
复起。有云“其稼复起。”

若风冷热异常，暴急昏浊，又当以《京房八卦》暴风占
之。《京房占》曰：“正月朔候八风：干来有忧兵；坎来大水；
艮来人疾疫，岁内有蝗；震来阳气干，岁大旱有丧；巽
来年内多风，伤五谷；离来，岁旱大熟，多火灾；坤来有
灾疫道，多死人；兑来有兵事。”